### Beslutning

Godkendt.

### Sagsfremstilling

## Resume og sagens baggrund

Teknik og Miljøudvalget besluttede den 5. maj 2022 at prioritere og igangsætte planlægningen for større solcelleanlæg på [adresse] ved [adresse]. Administrationen fremlægger Forslag til Kommuneplantillæg nr. 3 til [adresse] 2021-2032 samt forslag til lokalplan 583 for solcelleanlæg ved Egemarke Gods, [adresse].  Kommuneplantillægget udpeger området på 110 ha til teknisk anlæg. Lokalplanen opstiller opstiller principperne for områdets anvendelse.

## Indstillinger

Direktøren indstiller, at

1. Kommunalbestyrelsen godkender Forslag til tillæg nr. 3 til [adresse] 2021-2032 for et anlægsområde til Teknisk anlæg,
2. samt godkender Forslag til lokalplan nr. 583 for solcelleanlæg ved Egemarke Gods, [adresse], som opstiller principperne for områdets anvendelse og at begge planforslag fremlægges offentligt i 8 uger. (se bilag 1).
3. Vurderingen om, at der ikke skal gennemføres miljøvurdering offentliggøres med en klagefrist på 4 uger.
4. Administrationen bemyndiges til at foretage evt. redaktionelle rettelser til planforslaget inden offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

[adresse] ønsker at etablere en solcellepark på Egemarkes jorder, mellem Egemarke Gods og [adresse]. Området har en høj solintensitet sammenlignet med resten af landet, hvilket giver mulighed for en god udnyttelse af solens energi.

Else Simonsen får en samlet størrelse på i alt ca. 110 ha og vil kunne producere, hvad der svarer til cirka 32.000 husstandes årlige elforbrug. Anlægget forventes at have en funktionstid på op til 30 år, hvorefter arealerne tilbageføres til den nuværende landbrugsanvendelse. Arealerne imellem og under solcellepanelerne vil fremstå græsklædte og afgræsses af dyrehold.

*Kommuneplantillægget*

Formålet med Kommuneplantillægget er at udlægge et nyt rammeområde i kommuneplanen og fastlægge rammer for lokalplanlægning for solcelleanlæg ved [adresse], [adresse]. Området er i dag et ubebygget og uplanlagt areal i landzone.

Forslag til Kommuneplantillæg nr. 3 til [adresse] 2021-2032 fastsætter rammebestemmelser for et nyt rammeområde til teknisk anlæg S6.T05.

*Lokalplanen*

Formålet med Lokalplanen er at muliggøre realisering af solcelleparken mellem Egemarke Gods og [adresse]. Derudover er lokalplanens formål at,

* området kan anvendes til solcelleanlæg med tilhørende tekniske installationer, step-up transformer, udsigtstårn og tilhørende læskure til dyrehold.
* at områdets anvendelse til solcelleanlæg varetager hensynet til nabobeboelser, og at den visuelle påvirkning af det omkringliggende landskab begrænses.
* der fastsættes bestemmelser, som erstatter de ellers nødvendige landzonetilladelser (Bonusvirkning), herunder at sikre at solenergianlægget er fjernet senest ét år efter driftsophør.
* solcelleanlægges afskærmes af levende hegn.

Lokalplanen indeholder en såkaldt bonusvirkning. Den erstatter de landzonetilladelser til anvendelse, bebyggelse og anlæg i landzone, som er nødvendig for lokalplanens virkeliggørelse jf. Planlovens § 15 stk. 4. Dette betinges af, at arealet retableres, såfremt det ikke længere er i brug til solcelleanlæg.

Begge planforslag kan ses på bilag 1.

*Miljøvurdering*

Planforslagene er omfattet af lovbekendtgørelse nr. nr. 1976 af 27. oktober 2021 om Miljøvurdering af planer og programmer og af konkrete projekter (VVM).

Der er derfor udarbejdet en screening af det konkrete projekt med tilhørende ledningstracé. Administrationen har truffet afgørelse om ikke-miljøvurderingspligt af den konkrete projekt som kan se på bilag 2.

Både forslag til kommuneplantillæg nr. 3 og forslag til lokalplan 583 er omfattet af lovens bilag 2, pkt. 3a, som handler om "Industrianlæg til fremstilling af elektricitet”. Der er gennemført en screening af planforslagene, som har været i høring hos berørte myndigheder fra den 10. maj til den 20. maj 2022. De indkomne bemærkninger er håndteret i planforslagene og miljøscreening er vedlagt som bilag 3.

*Videre proces*

Administrationen forventer at planerne kan fremlægges til endelig vedtagelse til november.

*Administrationen anbefaler*

Administrationen anbefaler, at Kommunalbestyrelsen godkender planforslagene, og at de efterfølgende fremlægges offentligt i 8 uger.

## Økonomiske konsekvenser

Ingen.

### Sagens forløb

02-06-2022 Teknik- og Miljøudvalget
Anbefales.
15-06-2022 Økonomiudvalget
Anbefales. Økonomiudvalget anbefaler, at der afholdes borgermøde i høringsperioden.